User talk:Laizom

Interview with Bass Cinpi (Lazy Club)
Kawlgam ah Tumging (Music) lamah minthangte' sungah akihel khat ahi Lazy Club tumging pawlte Bass a tum Pu Gin Suan Cin (a) Cinpi le Chin World Mediate holimna tulaitak le mai lam khangnote in etteh theih dingin deihsakna tawh Tongsan pan Zolai ah lek khia in kong suaksak uh hi. C W: Guitar tawh na nuntak zia akipatna pan tawm nong gen thei diam U Cinpi? Cinpi: Midangte zong hanciamna mah tawh kipan hi cih hanciamna lungsim nei hi mai ing.

C W: Guitar siam khat hihna dingin bang tengin hong tawsawn penpen ahia le? Cinpi: A masa penin Pasian, innkuanpihte, hong hilh Siate, naseppih lawm le gualte akipan hanciamna ,cihtakna le thuakzawhna cihte thupi pen sa ing.

C W : Hong hilh hong pantah Siate kua bangbang ahia le U Cinpi? Cinpi: Ka siate pen Ko Eddy Kyaw (Pin Oo Lwin), Pu Zalian, hong musak siate bel tampi mah cih ding hi.

C W : Guitar na kipatcil le tulaitak na muhna dan tawm nong gen thei diam? Cinpi: Guitar pen uk lua hi mai ing. A kipatcil lam le tulaitak ka uk zia kibang den lel hi.

C W : Lazy Club a pankhia khat na hihna tawh kizui-in, Lazy Club tangthu tom nong gen thei diam? Cinpi: 1989 kim pawlin Lazy cih ding ka neu lawmte tawh phuak khin hi ung. Maung Maung (Lead), Ma Rakhin ( Drum), Ohkaota ( Keyboard), Cinpi (Bass), Ko Moe Naing ( Rhytm), Tulaitak Guitar friend, Vocal pen Thura-Cencury, cihte tawh kipankhia hi ung. 1994 Kawl tuibuah pawi in Naing Zaw, 2008 in Okka Ota tangin Myo Zaw City labeh ung.

C W : Lazy Club na kipat cil lai un, Music group ciang bek ngimna bek mah maw? Cinpi: Ka kipatcil un lawmte tawh gualnopna ciang bek mah tawh kipankhia hi mai ungin, tu lamlam ciangin nuntakpih ding nasep (Professional) khat hong suak hi.

C W : Cinpi cih min koici bang a hong minthang khia thei ahia le? Cinpi: Gen ding tampi om in, a bulpi ah Pasian thupha taktak hi.

C W : Guitar tum bek mah ukna nei maw adangdang zong nei na hia? Cinpi: Lasak zong uk mahmah lel ing. 1992 kumin khui bawl ngei ingin, thu tuamtuam hang tawh hawmkhia zolo suak ing.

C W : Studio na khumna tawh kisai amasa pen na tuahkhak thute tawm nong gen diam? Cinpi: Studio ah tum cil lai pen ciling gawpin, lawmte tawh bel nuam kisa mahmah hi mai.

C W : Salai Zalian pen Bass siapi khatin Guitar bass siam tampi in adeih ciat uh hi. Midang bass siamte tawh koici bangin mu na hia? Cinpi: Salai Zalian pen a tum siam, laisim hatna le siamna tuamtuam ah thupi sa mahmah ing.

C W : Tuhun khangthakte' Guitar tum zia tawh kisai U Cinpi muhna nong gen thei diam? Cinpi: Siam sa thei mahmah ing. Tuhun khangnote siamna Reason? Idiot cihte deih ing.

C W : Music siamna (Artist) khat pen gam mite ading bek a ci lah om ee,, pawl khatte in lah  amau ading bek a ci lah om ahih teh nang bangci muhna hia? Cinpi: Music siamna i cih pen kei muhna ah mi khempeuh ading in sang thei ing.

C W:  Kawlgam ah G-3 le Solo Show cihte tuhun kihih zo ding na lamen hiam? Cinpi: Um mah ing. Ko Zaw Myo Htut ( Mizzima Hlaing),le Ko Zaw Myo Htut ( Emperor), Boy, Yan Naing, Yawng Latt te in Album khat bawl cih za ing.

C W : Kum 10 lomkhat nih sung bang Music nasem khat na hihna sungah na mangngilh theih loh diak na nei hia? Cinpi: Tua bang a lamdang lua om tuan kei. Ka tum khitsa Albumte mipite in deih bilbel ahih manin ka lungdam mahmah hi.

C W : Guitar pilna/siamna tawh kisai na muh zia tawm nong gen thei diam? Cinpi: Leibupbul level ah Music pilna pen kithupisak mahmah in Subject khatin kisin hamtang hi. Ei gam ah bel ei le ei hanciamna ciang hi mai hi. Sangah ahi a, biakna sangte ah limtak kisinsak ding deih huai sa mahmah ing.

C W : Tongsan Media tungtawn in Zomite khangnote na vaikhaknop om diam? Cinpi: Mai lamah Zomi guitar siam tampi piankhiat lai ding khangnote hanciam semsem ding cih vaikhak nuam ing.

C W: Holim hun nong piak manin lungdamna mahmah ung. Music siamna tawh Pasian min thang sak semsem dingin Zomite Pasian in thupha hong pia hen. Cinpi: Kei zong ka lungdam peuh mah ei. Source: Tongsan